KISKŐRÖS VÁROS POLGÁRMESTERE


ELŐTERJESZTÉS
(sürgősséggel a Képviselő-testület 2024. május 29.-i ülésére)


TÁRGY: 	SZÉKHELYHASZNÁLAT LÉTESÍTÉSE A KISKŐRÖS, PETŐFI SÁNDOR TÉR 1. SZÁM ALATTI INGATLANBAN

A Bács-Kiskun Megyei Szabadidősport Szövetség (a továbbiakban: Szövetség) elnöke Kiskőrös Város Önkormányzatához címzett kérelmében a Szövetség a 6200 Kiskőrös, Petőfi Sándor tér 1. szám alatti ingatlanban – Polgármesteri Hivatal (3090/A hrsz) - székhely használat engedélyezését kérte.
A Szövetség célja a lakosság testkultúrájának magasabb színvonalra történő emelése, testnevelési és testkulturális igények érdekképviselete, érdekvédelme, egészségmegőrzése. Vármegyei szinten közel 15 tagszervezettel, 40 edzővel, szervezővel és instruktorral, illetve szinte az összes településsel együttműködnek annak érdekében, hogy a lakosság szabadiejében sportoljon, mozogjon és egészségtudatosan éljen. Rendezvényei között szerepelnek rendszeres testmozgásprogramok (nordic walking, aerobic-fitnesz, szenior örömtánc, szenior torna ) , illetve nagyobb sportesmények, mint pl. futóversenyek, asztalitenisz kupák, teljesítménytúrák, kerékpártúrák, családi mozgásfesztiválok.
A Szövetség a székhely használatát 5 éves időtartamra kérte.

A cégnyilvántartási bejegyzés módosításához - amennyiben a székhelyként szolgáló ingatlan nem a társaság tulajdonában van – csatolni szükséges a tulajdonos székhelyként való használatot tartalmazó, okiratba foglalt hozzájárulást.

Az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet 27. § (4) bekezdése alapján „az önkormányzati vagyon használati vagy hasznosítási jogának ingyenes átengedésére – függetlenül az átengedés időtartamára – értékhatár nélkül, az Nvtv.-ben foglaltakra figyelemmel a Képviselő-testület jogosult”.

A sürgősségi előterjesztés indoka, hogy a Szövetség kérelme a képviselő-testületi anyagkiküldést követően érkezett az Önkormányzathoz.

Fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.


Kiskőrös, 2024. május 27.

	Domonyi László sk.
	polgármester



HATÁROZAT-TERVEZET


A Képviselő-testület hozzájárul ahhoz, hogy a Bács-Kiskun Megyei Szabadidősport Szövetség (adószám: 18346730-1-03, statisztikai számjel: 18346730-9319-516-03), a Kiskőrös Város Önkormányzata tulajdonában lévő 3090/A hrsz-on nyilvántartott, természetben 6200 Kiskőrös, Petőfi Sándor tér 1. szám alatti ingatlant 2029. december 31. napjáig székhelyként használja.

Felelős:	polgármester
Határidő:	azonnal

